РЕШЕНИЯ

**от редовно годишно Общо събрание на акционерите**

**на “Индустриален холдинг България” АД**

**проведено на 25.06.2014 град София, ул. “Алабин” 16-20, Българска стопанска камара**

**1. Приемане на Доклада за дейността на Дружеството за 2013 година и на Консолидирания доклад за дейността на Дружеството за 2013 година.**

*Решение: Общото събрание на акционерите приема Доклада за дейността на Дружеството за 2013 година и Консолидирания доклад за дейността на Дружеството за 2013 година.*

**2. Приемане на Доклада на регистрирания одитор за извършената проверка на Годишния финансов отчет на Дружеството за 2013 година и на Доклада на регистрирания одитор за извършената проверка на Консолидирания годишен финансов отчет на Дружеството за 2013 година.**

*Решение: Общото събрание на акционерите приема Доклада на регистрирания одитор за извършената проверка на Годишния финансов отчет на Дружеството за 2013 година и Доклада за извършената проверка на Консолидирания годишен финансов на Дружеството за 2013 година.*

**3. Одобряване на Годишния финансов отчет на Дружеството за 2013 година и на Консолидирания годишен финансов отчет на Дружеството за 2013 година.**

*Решение: Общото събрание на акционерите одобрява Годишния финансов отчет и Консолидирания годишен финансов отчет на Дружеството за 2013 година.*

**4. Приемане на решение за разпределение на печалбата на Дружеството за 2013 година.**

*Решение: Общото събрание разпределя печалбата на Дружеството за 2013 година, цялата в размер на 11 922 374.46 лв. (единадесет милиона деветстотин двадесет и две хиляди триста седемдесет и четири лева и четиридесет и шест стотинки), както следва:*

* *729 492.41 лв. (седемстотин двадесет и девет хиляди четиристотин деветдесет и два лева и четиридесет и една стотинки) да бъде отнесена във Фонд Резервен на Дружеството с цел попълване на пълния размер законово изискуеми резерви;*
* *Остатъкът в размер на 11 192 882.05 лв. (единадесет милиона сто деветдесет и две хиляди осемстотин осемдесет и два лева и пет стотинки) да остане като неразпределена печалба на Дружеството.”*

**5. Отчет за дейността на Директора за връзки с инвеститорите през 2013 година.**

Не подлежи на вземане на решение

**6. Отчет за дейността на Одитния комитет на Дружеството за 2013 година.**

Не подлежи на вземане на решение

**7. Доклад за прилагане на политиката за възнагражденията на членовете на Надзорния съвет и Управителния съвет на „Индустриален холдинг България” АД за 2013 г.**

Не подлежи на вземане на решение

**8. Освобождаване от отговорност на членовете на Управителния и Надзорния съвет за дейността им през 2013 година.**

*Решение: Общото събрание на акционерите освобождава от отговорност за дейността им през 2013 година:*

*Като членове на Надзорния съвет:*

* *Снежана Илиева Христова;*
* *Константин Кузмов Зографов;*
* *„ДЗХ” АД, представлявано от Елена Петкова Кирчева.*

*Като членове на Управителния съвет:*

* *Божидар Василев Данев;*
* *Данета Ангелова Желева;*
* *Борислав Емилов Гаврилов;*
* *Бойко Николов Ноев;*
* *Георги Янчев Момчилов за периода от 01.01.2013 г. до 17.01.2013 г. и*
* *Емилиян Емилов Абаджиев за периода от 17.01.2013 г. до 31.12.2013г.*

**9. Определяне на възнаграждението на членовете на Надзорния съвет и на Управителния съвет на Дружеството за 2014 година.**

*Решение: Общото събрание на акционерите определя месечно възнаграждение на членовете на Надзорния съвет и на Управителния съвет на Дружеството за 2014 година в размер на 1000 лв.*

**10. Подновяване на мандата на членове на Надзорния съвет на Дружеството.**

*Решение: Общото събрание на акционерите избира за нов 5 годишен мандат като членове на Надзорния съвет г-жа Снежана Христова и „ДЗХ“ АД.*

**11. Избор на регистриран одитор на Дружеството за 2014 година.**

*Решение: Общото събрание на акционерите избира препоръчания от Одитния комитет регистриран одитор на Дружеството за 2014 година - „Ърнст енд Янг Одит” ООД.*

*\*\*\**